**หนังสือแจ้งสิทธิและหน้าที่ของลูกหนี้**

 **1.เรื่องสิทธิของลูกหนี้**

 1.1 ห้ามมิให้ลูกหนี้ กระทำการใด ๆ เกี่ยวกับกิจการและทรัพย์สินของลูกหนี้ เว้นแต่จะได้กระทำตามคำสั่ง
หรือความเห็นชอบของศาล เจ้าพนักงานพิทักษ์ทรัพย์หรือที่ประชุมเจ้าหนี้ (มาตรา 24)

 1.2 ลูกหนี้ไม่มีอำนาจดำเนินการคดีใด ๆ เกี่ยวกับทรัพย์สินของตน (มาตรา 22(3), 25)

 1.3 ลูกหนี้ออกไปนอกราชอาณาจักรไม่ได้ เว้นแต่ศาล หรือเจ้าพนักงานพิทักษ์ทรัพย์ อนุญาตเป็นหนังสือ
ถ้าจะย้ายที่อยู่ต้องแจ้งตำบลที่อยู่ใหม่ให้ทราบ (ตามมาตรา 67(3) ) หากฝ่าฝืนมีความผิด ตามมาตรา 161
แห่งพระราชบัญญัติล้มละลาย พุทธศักราช 2483 มีโทษทั้งจำและปรับ

 1.4 ลูกหนี้จะรับสินเชื่อจากผู้อื่น มีจำนวนตั้งแต่ 2,000 บาทขึ้นไป โดยมิได้แจ้งให้ผู้นั้นทราบว่าตน
ถูกพิทักษ์ทรัพย์ไม่ได้ หากฝ่าฝืนมีความผิด ตามมาตรา 165(1) แห่งพระราชบัญญัติล้มละลาย พุทธศักราช 2483
มีโทษทั้งจำและปรับ

 **2.เรื่องหน้าที่ของลูกหนี้**

2.1 ลูกหนี้ต้องส่งมอบทรัพย์สิน ดวงตรา สมุดบัญชี และเอกสารอันเกี่ยวกับทรัพย์สินและกิจการของตน
ซึ่งอยู่ในความครอบครองให้แก่เจ้าพนักงานพิทักษ์ทรัพย์ทั้งสิ้น (มาตรา 23) หากฝ่าฝืนมีความผิดตามมาตรา 163(1)
แห่งพระราชบัญญัติล้มละลาย พุทธศักราช 2483

2.2 ลูกหนี้ต้องไปในการประชุมเจ้าหนี้ทุกครั้ง และตอบคำถามของเจ้าพนักงานพิทักษ์ทรัพย์, กรรมการเจ้าหนี้ หรือเจ้าหนี้คนหนึ่งคนใดในเรื่องที่เกี่ยวกับกิจการและทรัพย์สินขอนตน และต้องกระทำการอันเกี่ยวกับกิจการ
และทรัพย์สินตามที่เจ้าพนักงานพิทักษ์ทรัพย์ หรือตามศาลมีคำสั่ง (มาตรา 64) และต้องไปศาลในการไต่สวนลูกหนี้โดยเปิดเผย (มาตรา 42, 43) หากฝ่าฝืนมีความผิด ตามมาตรา 162 แห่งพระราชบัญญัติล้มละลาย พุทธศักราช 2483
มีโทษทั้งจำและปรับ

2.3 ลูกหนี้จะต้องขอให้เจ้าพนักงานพิทักษ์ทรัพย์กำหนดจำนวนเงินเพื่อใช้จ่ายเลี้ยงชีพตนเองและครอบครัว ตามสมควรแก่ฐานานุรูป โดยเจ้าพนักงานพิทักษ์ทรัพย์เป็นผู้อนุญาตให้ลูกหนี้จ่ายจากเงินที่ลูกหนี้ได้มาในระหว่างล้มละลาย และลูกหนี้จะต้องส่งเงินหรือทรัพย์สินที่เหลือนั้นแก่เจ้าพนักงานพิทักษ์ทรัพย์ ภายในเวลาที่เจ้าพนักงานพิทักษ์ทรัพย์กำหนด พร้อมด้วยบัญชีรับจ่าย (มาตรา 67 วรรค 1)

2.4 ทุกครั้งที่ลูกหนี้มีสิทธิที่จะได้รับทรัพย์สินอย่างใด ลูกหนี้จะต้องรายงานเป็นหนังสือให้เจ้าพนักงานพิทักษ์ทรัพย์ทราบ โดยแสดงรายละเอียดเท่าที่สามารถจะทำได้ ภายในเวลาอันสมควร และไม่ว่ากรณีใด ๆ ลูกหนี้จะต้องแสดงบัญชีรับจ่ายเสนอต่อเจ้าพนักงานพิทักษ์ทรัพย์ ทุกระยะเวลา 6 เดือน นับแต่ศาลมีคำสั่งหรือคำพิพากษา (มาตรา 67 วรรค 2) หากฝ่าฝืนความผิดตามมาตรา 163 (2) แห่งพระราชบัญญัติล้มละลาย พุทธศักราช 2483 มีโทษทั้งจำและปรับ

2.5 ลูกหนี้ได้รับมอบแบบพิมพ์ ล.13 ก - ล.13 ซ ไปจัดทำแล้ว และจะส่งกลับมายังเจ้าพนักงานพิทักษ์ทรัพย์
(ตามมาตรา 30) และรับทราบว่าหากฝ่าฝืนมีความผิดตามมาตรา 163(3) แห่งพระราชบัญญัติล้มละลาย พุทธศักราช 2483 มีโทษทั้งจำและปรับ

ลูกหนี้รับทราบ กำหนดวันนัดตรวจคำขอรับชำระหนี้ ในวันที่ .........................................................แล้ว

 ลงชื่อ............................................................ลูกหนี้

 (.............................................................)